Kalender 7 Februarie - Kuns En Vermaak - Republikein
Wednesday, February 26th, 10:47:57
Kalender 7 Februarie
07 February 2020 | Kuns en vermaak
» Die bekende Loudima is terug na 'n lang breek en gaan vanaand weer eens bewys hoekom hy so gewild onder musiekliefhebbers is. Dit gaan ? aand van pragtige musiek, lekker geselsies en lieflike kos wees. Loudima en sy Mix-reeks is 19:30 op die Kalahari Coffee & Jazz Cafe-verhoog. Toegang is gratis.
» As voormalige lid van die gewilde sanggroep EDEN, het Jay sukses behaal sedert hy sy solo-loopbaan in 2010 begin het. Met verskeie SAMA-, Huisgenoot Tempo- en Ghoema-toekennings, is Jay een van die bekendste Suid-Afrikaanse manlike sangers. Hy het al 5 platinum- en 3 dubbele platinum-albums ontvang. Jay tree vanaand by die Windhoek Buitekluboord en Kasino op. Kaartjies kan aanlyn teen N$150 per persoon gekoop word. Die deure maak om 17:00 oop. Trek jou partytjie- en dansskoene aan vir 'n opwindende aand.
» Eagles-biertuin bied vandag 'n kuier- en dansgeleentheid aan. Die geleentheid is ter viering van die immer gewilde reggae-ster, Bob Marley, se 75ste verjaardag. Tydens die vieringe is daar 'n buffetete vir N$160 beskikbaar met 'n Jamaikaanse-tema en Eagles se gewilde karaoke. Die geleentheid begin om 16:00 en toegang is N$30 per persoon. Vir meer inligting besoek Eagles se Facebook-blad.
» Talent Plus Namibië bied môre 'n geleentheid by die Katutura-jeugsentrum in Windhoek vir alle uitvoerende kunstenaars aan. Is jy 'n danser, kletsrymer, komediant of akteur? Dan is die geleentheid net vir jou. Dit is nie 'n kompetisie nie, dis 'n platform om jou kuns ten toon te stel. Indien jou opvoering die oog van een van die mentors vang, kan jy die kans staan om 'n promosiepakket te wen, en sodoende jou persoonlike handelsmerk op te bou. Vir meer inligting kontak die Katutura -jeugsentrum.
» Die Woermannhaus-galery op Swakopmund bied tans 'n opwindende kunsuitstalling aan. Beloved land of savannahs bestaan uit 'n versameling kunswerke, onder meer landskappe, grafiese werke, fotografie en ander allerlei genres. Van die werke wat ten toon gestel word, is te koop. Die uitstalling is tot 19 Februarie oop en die galery kan Maandag tot Vrydag van 10:00 – 12:00 en weer 15:00 tot 17:00 besoek word. Vir meer inligting besoek whatsonnamibia.com.na/events
» Die Swakopmund-museum nooi jou uit na 'n aanbieding deur die Namibiese historikus, dr. Dag Henrichsen, met Afrika-artefakte as onderwerp. In hierdie aanbieding skets dr. Henrichsen (Universiteit van Basel, Switserland) die historiese konteks waarin Europese opvattings funksioneer. Die geleentheid begin om 18:00 en toegang is gratis.
» Die Namibië Wetenskaplike Vereniging nooi jou uit na 'n paneelbespreking wat deur Rodney Lichtman geïnisieer is: Gesondheidsorg op die kruispad - is daar 'n voorspelling? Die ministerie van gesondheid en maatskaplike dienste (MOHSS) sukkel om voldoende gesondheidsorg aan staatspasiënte te gee. Medisyne is onvoldoende. Privaathospitale bied 'n hoë standaard van sorg aan, maar die koste verbonde aan hierdie versorgingsvlak is nie ekonomies volhoubaar nie. Dit is enkele kwessies wat deur die kundiges bespreek gaan word. Die geleentheid begin om 19:00. Toegang is gratis.
More power, features, fun and adventure
10 ure gelede | Motors
Fans of the evergreen Mahindra Scorpio are in for a treat with the launch of the upgraded S11 model.With this upgrade to the vehicle's engine...